Սարգիս Ստեփանյանն այժմ ժամանակավորապես վարձակալում է մեկ այլ տարածք՝ այն ձեւափոխելով եւ հարմարեցնելով, բոլոր պայմանները ստեղծելով հաշմանդամություն ունեցող անձանց մարզելու համար: Այս մարզասրահը կսկի գործել սեպտեմբերի 1-ից, կաշխատի առանց շաբաթ-կիրակիի՝ առավոտյան ժամը 10-ից երեկոյան 22:00-ն, որպեսզի բոլորին ցանկացած ժամի հարմար լինի հաճախելը: Մարզումները կլինեն անվճար: Միայն հաշմանդամություն չունեցող անձինք` որպես նվիրատվություն, կվճարեն 10 հազար դրամ, որը կփոխանցվի Ֆեդերացիայի հաշվեհամարին եւ կօգտագործվի կոմունալ ծախսերի, տեղի վարձակալության համար.